open-index/open-wikipedia-markdown huggingface dataset:
אבי ניר-פלדקליין

**אבי (אברהם) ניר-פלדקליין** (נולד ב-13 באוקטובר 1962) הוא דיפלומט ישראלי המכהן כשגריר ישראל באיחוד האירופי ובנאט"ו. בעבר כיהן כשגריר ישראל בנורווגיה וכשגריר לא-תושב באיסלנד, כממונה על היחסים עם הונגריה, כסמנכ"ל משרד החוץ, כשגריר ישראל בקמרון, בנפאל ובווייטנאם, וכציר ישראל בגרמניה.

## ביוגרפיה
ניר-פלדקליין נולד וגדל בראשון לציון, בן ליצחק (איציק) ניר (פלדקליין) ומירה (לבית פיכמן), והוא נקרא על שם דודו  שנפל במלחמת השחרור והיה שחמטאי כשרוני.

את לימודיו היסודיים עשה בבית הספר חביב ואת לימודי התיכון החל בגימנסיה הריאלית והשלימם בגימנסיה "אריאל". לאחר מכן התגייס לצה"ל ושירת בחיל ההנדסה.

את שירותו הדיפלומטי החל בשנת 1991 כצוער במשרד החוץ, ובשנה האחרונה להכשרתו נשלח לסין להשתלמות באוניברסיטת בייג'ינג, על ידי משרד החוץ וקרן רוטשילד. בהמשך, היה הדיפלומט הישראלי הראשון לשרת בשנגחאי, שם שימש שלוש שנים כסגן הקונסול ושנתיים כסגן השגריר בתאילנד. בשנת 1999 שב לישראל ושירת כשנה כדסקאי בחטיבת דרום-מזרח ומזרח אסיה במשרד החוץ.

לקראת סוף שנת 2000 נשלח לתפקידו הראשון כשגריר, וכיהן כשגריר ישראל בנפאל במשך כשלוש שנים. עם סיום תפקידו זה שימש כשגריר ישראל בווייטנאם וכשגריר לא-תושב בלאוס. בשנת 2005 חזר שוב לישראל והחל את תפקידו כראש מחלקת צפון-מזרח אסיה במשרד החוץ.

בשנים 2007–2009 שימש כשגריר ישראל בקמרון וכשגריר לא-תושב ברפובליקה המרכז-אפריקאית, בגינאה המשוונית, בגבון וב. בתקופה זו קידם בין היתר את משחק השחמט בקמרון.

ב-2009 מונה לקונסול הכללי הראשון של ישראל בדרום-מזרח סין. ב-2012 חזר לישראל לכהן כראש חטיבת אסיה והפסיפיק במשרד החוץ ואחר כך כראש האגף בפועל. בשנת 2014 מונה לציר ישראל בגרמניה.

באפריל 2017 קיימו אנשי השגרירות בברלין את ישיבתם השבועית בווילה ואנזה, שבה הוחלט על הפתרון הסופי להשמדת יהודי אירופה. ניר-פלדקליין, שניהל את הישיבה, פתח ואמר: 

בספטמבר 2019 מונה לראש חטיבת אירופה במשרד החוץ, ולאחר כשנה היה לסמנכ"ל משרד החוץ.

בדצמבר 2021 מונה לשגריר ישראל בנורווגיה ולשגריר לא-תושב באיסלנד, ובספטמבר 2022 הגיש את כתב האמנתו למלך נורווגיה האראלד החמישי. באוקטובר 2024 סיים את כהונתו והפך לממונה על שגרירות ישראל בהונגריה (ממלא-מקום השגריר).

בנובמבר 2024 הוחלט למנותו לשגריר ישראל לאיחוד האירופי ולמוסדות נאט"ו. בספטמבר 2025 הגיש את כתב האמנתו לנשיאת הנציבות האירופית, אורסולה פון דר ליין.

## השכלה וחיים אישיים
ניר-פלדקליין הוא בעל תואר ראשון בלימודי מזרח אסיה מהאוניברסיטה העברית בירושלים. נשוי לאיריס, ואב לשניים.

## קישורים חיצוניים

## הערות שוליים

קטגוריה:בוגרי בית הספר חביב
קטגוריה:בוגרי האוניברסיטה העברית בירושלים
קטגוריה:דיפלומטים ישראלים
קטגוריה:עובדי משרד החוץ
קטגוריה:ראשון לציון: אישים
קטגוריה:שגרירי ישראל באיחוד האירופי
קטגוריה:שגרירי ישראל באיסלנד
קטגוריה:שגרירי ישראל בנורווגיה
קטגוריה:שגרירי ישראל בנפאל
קטגוריה:שגרירים בווייטנאם
קטגוריה:שגרירים בלאוס
קטגוריה:ישראלים שנולדו ב-1962
קטגוריה:יחסי ישראל–קמרון
קטגוריה:יחסי הרפובליקה המרכז-אפריקאית – ישראל
קטגוריה:יחסי גינאה המשוונית – ישראל
קטגוריה:יחסי גבון–ישראל
קטגוריה:הרפובליקה הדמוקרטית של קונגו: יחסי חוץ
קצ'ופה

**קצ'ופה** הוא תבשיל ירקות ובשר ממטבח איי כף ורדה, הנחשב למאכל הלאומי של המדינה. הוא נפוץ גם בקרב הפזורה העולמית של ילידי כף ורדה.

קצ'ופה הוא נזיד המבושל בבישול איטי - עד ארבע שעות. הוא מורכב מגרעיני תירס מיובשים , פולי שעועית, שורש קסאווה, בטטה, דג או בשר - בקר, עוף, עז או נקניק - ותכופות גם נקניק דם. לכל אי באיי כף ורדה יש גרסה מקומית משלו לתבשיל.

תוכן המרכיבים של התבשיל עשוי להשתנות לפי עושר היבול החקלאי בשנה מסוימת ולפי הישג ידה של המשפחה.

גרסה נוספת של המאכל היא קצ'ופה מטוגנת - שאריות של קצ'ופה, המטוגנות ומוגשות כארוחת בוקר ביחד עם ביצה, נקניק, או דג מקרל מטוגנים.

הקצ'ופה היא מאכל פופולרי גם בסאו טומה ופרינסיפה, שם מוסיפים לו שעועית ירוקה ופול. ככל הנראה היא הובאה לשם מכף ורדה על ידי תושבים שהוגלו לעבדות.

## קישורים חיצוניים

* קצ'ופה, באתר אוניברסיטת מסצ'וסטס בדארטמות', מאורכב באתר Web Archive

קטגוריה:נזיד
קטגוריה:מאכלי בשר
קטגוריה:מאכלי קטניות
קטגוריה:מאכלי תירס
קטגוריה:מטבחי אפריקה
קטגוריה:כף ורדה: תרבות
The Way I Am (שיר של צ'ארלי פות')

"**The Way I Am**" הוא סינגל של הזמר-יוצר האמריקאי, צ'ארלי פות', שיצא, על ידי חברת התקליטים אטלנטיק רקורדס, ב-24 ביולי 2018, כסינגל החמישי והאחרון מתוך אלבום האולפן השני שלו, *[[Voicenotes]]*. השיר יצא בתחילה כסינגל השיווקי השני מהאלבום ב-3 במאי 2018. השיר נכתב על ידי צ'ארלי פות' ויעקב כשר, והופק על ידי צ'ארלי פות'.

## וידאו קליפ
הווידאו קליפ, שבוים על ידי קולין טילי, יצא בערוץ היוטיוב של צ'ארלי פות' ב-9 ביולי 2018. סלבטור מייקי, מ-*[[The Fader]]* , ציין כי הווידאו קליפ הוא "חזרה אסתטית נחמדה לסוף שנות ה-90", בעוד שמקישנה פייר, מ-*[[PopSugar]]*  סברה שדמותו של פות' מזכירה את ג'ורדן קטלאנו מסדרת הטלוויזיה אלה הם חיי.

## הופעות חיות
ב-22 ביוני 2018, פות' ביצע את השיר לראשונה בפרסי המוזיקה של רדיו דיסני לשנת 2018. ב-17 ביולי 2018, הוא ביצע את השיר ב-*[[The Tonight Show Starring Jimmy Fallon]]*. ב-20 ביולי 2018, הוא ביצע את השיר ב-The Today Show.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירים באנגלית
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:וידאו קליפים שבוימו על ידי קולין טילי
קטגוריה:בלדות פופ
קטגוריה:סינגלים בהוצאת אטלנטיק רקורדס
טופי רייטאנן

**טופי אולי ויהטו רייטאנן** (בפינית: **Topi Olli Vihto Raitanen**; נולד ב-7 בפברואר 1996) הוא אתלט פיני, אלוף אירופה (מינכן 2022) בריצת 3000 מטר מכשולים.

## קריירה מקצועית
### 2018
באליפות אירופה שנערכה בחודש אוגוסט בברלין שבגרמניה סיים רייטאנן במקום שמיני בגמר ריצת 3000 מטר מכשולים בתוצאה של 8:40.11 דקות.

### 2019
באליפות אירופה באולם שנערכה בחודש מרץ בגלאזגו שבממלכה המאוחדת סיים רייטאנן במקום 13 במוקדמות ריצת 3000 מטר בתוצאה של 7:55.71 דקות, ולא העפיל לגמר.

באליפות העולם שנערכה בחודש אוקטובר בדוחה שבקטר סיים רייטאנן במקום 29 במוקדמות ריצת 3000 מטר מכשולים בתוצאה של 8:32.44 דקות, ולא העפיל לגמר.

### 2021
באולימפיאדת טוקיו שנערכה בחודשים יולי-אוגוסט בטוקיו שביפן סיים רייטאנן במקום שמיני בגמר ריצת 3000 מטר מכשולים בשיא אישי חדש של 8:17.44 דקות.

### 2022
באליפות העולם שנערכה בחודש יולי ביוג'ין שבארצות הברית סיים רייטאנן במקום 37 במוקדמות ריצת 3000 מטר מכשולים בתוצאה של 8:43.01 דקות, ולא העפיל לגמר.

#### אלוף אירופה
באליפות אירופה שנערכה בחודש אוגוסט במינכן שבגרמניה זכה רייטאנן במדליית זהב בריצת 3000 מטר מכשולים בתוצאה של 8:21.80 דקות, לפני אחמד עבד אל-וחיד מאיטליה (8:22.35 דקות) ואוסמה זוגלאמי מאיטליה (8:23.44 דקות).

## שיאים אישיים
### אצטדיון
* ריצת 800 מטר: 1:48.92 דקות (2018)
* ריצת 1500 מטר: 3:41.88 דקות (2018)
* ריצת 3000 מטר: 7:56.10 דקות (2019)
* ריצת 3000 מטר מכשולים: 8:17.44 דקות (2021)
* ריצת 5 קילומטר: 13:43 דקות (2019)

### אולם
* ריצת 1500 מטר: 3:49.63 דקות (2018)
* ריצת 3000 מטר: 7:55.71 דקות (2019)

## קישורים חיצוניים

קטגוריה:ספורטאים פינים
קטגוריה:רצי 3000 מטר מכשולים
קטגוריה:אלופי אירופה באתלטיקה
קטגוריה:פינים שנולדו ב-1996
קטגוריה:רצים באולימפיאדת טוקיו (2020)
Super Freaky Girl

"**Super Freaky Girl**" הוא סינגל שהוקלט על ידי הראפרית האמריקאית ניקי מינאז'. הוא יצא לאור ב-12 באוגוסט 2022, על ידי חברות התקליטים יאנג מאני וריפבליק רקורדס, כסינגל הסולו הראשון שלה מזה שלוש שנים. הוא מכיל סימפול של השיר "Super Freak" של ריק ג'יימס משנת 1981. "Super Freaky Girl" הושווה על ידי מספר מבקרי מוזיקה ל-"Anaconda" מ-2014, מכיוון ששתי הרצועות מכילות סימפולים ומילים בעלות אופי מיני.

גרסה מורחבת של השיר בשם "רומן רמיקס" יצאה בהפתעה ב-18 באוגוסט 2022. ברמיקס התווספה גרסה נוספת המבוצעת על ידי האלטר אגו של מינאז', רומן זולנסקי. השיר קיבל מועמדות לפרסי הווידאו קליפים של MTV בקטגוריית "שיר הקיץ".

בשבוע הראשון לצאתו השיר הגיע למקום הראשון במצעד הבילבורד הוט 100, ומינאז' הפכה לראפרית הראשונה להיכנס עם שיר סולו אל המקום הראשון במצעד מאז לורן היל ב-1998. זהו השיר השלישי בסך הכל שלה להגיע לראש המצעד. בשבוע השני לצאתו השיר הגיע למקום הראשון במצעד הסינגלים של ניו זילנד, והפך לשיר הראשון שלה להגיע לראש מצעד זה.

ב-25 באוקטובר 2022, השיר נהפך לשיר הראפ הסולו המהיר ביותר אשר חוצה את רף ה-200 מיליון השמעות ברשת הזרמת המדיה ספוטיפיי.

## רקע והוצאה לאור
ב-13 ביולי 2022 פרסמה מינאז' טיזר ראשון לשיר, כשהוא נקרא "Freaky Girl". עמוד הטוויטר הרשמי של ריק ג'יימס, ששיר שלו מסומפל ב-"Freaky Girl", צייץ על כך בטוויטר וכינה אותו "באנגר". מינאז' ביקשה ממעריציה לבחור את השם הרשמי של השיר, "Super Freaky Girl". היא הסבירה כי בשל בעיות משפטיות לא יכלה להשתמש ב-"Freaky Girl" או "Freak", שזכה בהצבעה. ב-22 ביולי הכריזה על תאריך פרסום הרצועה, 12 באוגוסט. ב-5 באוגוסט חשפה את העטיפה שלה. הקטע שפורסם על ידי הזמרת הפך לויראלי בטיקטוק. "Super Freaky Girl" היא הפעם השנייה שמינאז' סימפלה את "Super Freak", לאחר שהשתמשה בו גם ב-"Dilly Dally", רצועה מהמיקסטייפ שלה מ-2007, *[[Playtime Is Over]]*. הוצאת "Super Freaky Girl" רשמה את יצירת הסולו הראשונה של מינאז' מאז "Megatron" ב-2019.

## רמיקסים
### רומן רמיקס
ב-18 באוגוסט 2022 הוציאה מינאז' גרסה מורחבת ל-"Super Freaky Girl", שכונתה "רומן רמיקס". זו גרסה בהשתתפותו של האלטר אגו שלה, רומן זולנסקי. השיר ארוך בדקה מהמקור, יש לו סוף שונה, ונוסף לו בית שלישי.

### קווין מיקס
ב-9 בספטמבר 2022 הוציאה מינאז' רמיקס לשיר באירוח הראפריות ג'יי טי מהצמד סיטי גירלז, ביה, אקבר וי, קייטי גוד בנדז ומאליבו מיטץ'.

## הופעות
ב-28 באוגוסט 2022, מינאז' כובדה לקבל את פרס החלוציות על שם מייקל ג'קסון בטקס פרסי הווידאו קליפים של MTV לשנת 2022, לאחר נאומה הזמרת ביצעה את מיטב להיטיה הגדולים ביניהם; "Roman's Revenge", "Monster", "Beez in the Trap", "Chun-Li", "Moment 4 Life", "Super Bass", "Anaconda", ו-"Super Freaky Girl". מגזין "בילבורד" סקר את ההופעות הטובות ביותר מתוך הטקס פרסי המוזיקה של MTV ודירג את הופעתה של מינאז' במקום הראשון.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי לאנצ'מאני לואיס
קטגוריה:שירים שהופקו על ידי ד"ר לוק
קטגוריה:שירים על מיניות
קטגוריה:שירי פופ ראפ
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת ריפבליק רקורדס
מצטער (שיר של אדם)

"**מצטער**" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.

## רקע וכתיבה
השיר נכתב והולחן על ידי רחל שפירא והופק על ידי יזהר אשדות. הוא הוצג כמועמד לכניסה למצעד הפזמונים השבועי של רשת ג' ב-10 במאי 1988 בשבוע לאחר מכן נכנס לדירוג במקום ה-11. ב-21 ביוני 1988 עלה השיר למקום הראשון, שם שהה שבועיים רצופים. לבסוף, ב-23 באוגוסט, לאחר ארבעה עשר שבועות רצופים, יצא מהמצעד השבועי. במצעד הפזמונים העברי השנתי ב-1988 דורג במקום הראשון – שירו היחידי של אדם שעשה זאת. באותה שנה זכה אדם בתואר "זמר השנה".

## תוכן השיר
הבית הראשון של השיר מדבר על גבר מצטער בפני אישה על מקרה חמור שקרה ביניהם. האישה מתוארת כמסומרת והמומה, ובעוד שמסופר כי במקרה עליו הגבר מצטער הוא איבד שליטה. לאחר מכן מתחיל הפזמון, "טו טו טו טו...". בבית השני מסופר כי על-אף רצונה של האישה להפסיק בוויכוח, הגבר המשיך להתעקש ולגדף אותה. בבית האחרון הגבר מבין את חומרת מעשיו, ומתנצל בפני האישה. הוא טוען כי לאורך כל המקרה לא הפסיק לדאוג לה. נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי שפירא, אחת מהפזמונאיות הישראליות המוכרות ביותר ופעילה פמיניסטית.

## מיקומי שיא

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
סגן מושל הוואי

**סגן מושל הוואי** (באנגלית: **Lieutenant Governor of Hawaii**) הוא סגנו של מושל הוואי ומשרה חוקתית במדינת הוואי. כמפורט בפרק חמש, סעיפים 2 עד 6, בחוקת הוואי – סגן המושל הוא יד ימינו של המושל ואחראי על סוכנויות ממשלתיות אחדות. נושא המשרה נבחר בבחירות ישירות בידי תושבי הוואי באותו פתק הצבעה לצד המושל, ומשמש דה יורה כמזכיר המדינה בהוואי.

נושא המשרה הופך למושל דה פקטו של הוואי במקרה שהמושל נבצר מלמלא את תפקידיו. מבחינה היסטורית, מבין 14 סגני מושלי הוואי, רק שניים היו חברי המפלגה הרפובליקנית, בעוד השאר היו חברי המפלגה הדמוקרטית. שלושה מהם המשיכו לתפקיד המושל: ג'ורג' אריושי, בן קאייטנו וג'ון ואיהי השלישי.

סגן המושל של הוואי מוגבל לשתי קדנציות בנות ארבע שנים כל אחת. ההשבעה לתפקיד מתקיימת ביום שני הראשון של דצמבר ביחד עם זו של המושל לאחר בחירתם למשרותיהם. כהונה בודדת מסתיימת בצהריים ארבע שנים לאחר מכן. על סגן המושל להיות בן שלושים לפחות ולהיות תושב הוואי חמש שנים רצופות טרם יום הבחירות. בניגוד למדינות אחרות בארצות הברית, תפקידו של סגן המושל הוא במשרה מלאה ויש איסור על המשך עבודה במקצועות אחרים או בתפקידים בשכר במהלך הכהונה.

## קישורים חיצוניים

* 

## הערות שוליים

הוואי
קטגוריה:הוואי
*
ג'וש גרין (פוליטיקאי)

**ג'ושוע בות' גרין** (באנגלית: **Joshua Booth Green**; נולד ב-11 בפברואר 1970) הוא פוליטיקאי ורופא אמריקאי המכהן כמושל הוואי התשיעי מאז דצמבר 2022. גרין, חבר המפלגה הדמוקרטית, כיהן בעבר כסגן המושל וכחבר בית המחוקקים המדינתי של הוואי, תחילה בבית הנבחרים ולאחר מכן בסנאט. הוא נבחר למשרד המושל לאחר שזכה בבחירות 2022, כמועמד המפלגה הדמוקרטית.

## ביוגרפיה
גרין נולד בקינגסטון שבמדינת ניו יורק וגדל בפיטסבורג שבפנסילבניה במשפחה יהודית. את לימודיו הגבוהים עשה במכללת סווארת'מור, ולאחר מכן הוסיף ללמוד בבית הספר לרפואה של אוניברסיטת המדינה של פנסילבניה. גרין הגיע להוואי כדי לשרת בחיל שירותי הבריאות הלאומי של מחלקת הבריאות ושירותי האנוש של ארצות הברית כרופא באי הגדול של הוואי. הוא נשאר רופא במחלקות המיון הכפריות של הוואי בעת שירותו הציבורי.

ב-2 בנובמבר 2004 נבחר גרין לבית הנבחרים של הוואי, שם ייצג את מחוז הבחירה השישי בטרם נבחר אל הסנאט המדינתי ב-2008. בסנאט היה יושב ראש ועדת הבריאות ושירותי האנוש ושימש כעוזר מנהיג סיעת הרוב. בסנאט, גרין קידם יוזמה ליצירת ביטוח בריאות חובה לילדים על הספקטרום האוטיסטי, וחקיקה זו נכנסה לתוקף ב-1 בינואר 2016. במהלך 2018 פעל למען הגנה משפטית עבור הורים עם מוגבלויות שילדיהם נלקחו מהם בשל נכותם. הוא גם תמך בהעלאת הגיל המינימלי לרכישת מוצרי טבק וסיגריות אלקטרוניות מ-18 ל-21, מה שהפך את הוואי למדינה הראשונה לעשות כן.

בבחירות 2018 התמודד גרין לתפקיד סגן מושל הוואי לצד המושל דייוויד איגה, והשניים נבחרו בבחירות הכלליות. איגה הטיל על גרין לטפל במשבר ההומלסים בהוואי, וקרא לו להשתמש ברקע הרפואי שלו כדי להתייחס לאופן שבו מחלות נפש והתמכרות משפיעות על דרי הרחוב בהוואי. ב-3 במרץ 2020 מונה גרין כאיש הקשר של ממשלת הוואי עם קהילת שירותי הבריאות המקומית בכל הנוגע למגפת הקורונה בארצות הברית.

באוגוסט 2019 הודיע גרין כי שוקל בכובד ראש התמודדות לתפקיד המושל בבחירות 2022. הוא השיק את מסע הבחירות שלו באורח רשמי ב-10 בפברואר 2022. הוא זכה בפריימריז הדמוקרטי ב-13 באוגוסט. בבחירות זכה גרין בכ-67% מהקולות ונבחר לתפקיד מושל הוואי.

## קישורים חיצוניים

* 
* 

## הערות שוליים

קטגוריה:אמריקאים ילידי מדינת ניו יורק
קטגוריה:בוגרי מכללת סווארת'מור
קטגוריה:בעלי תואר דוקטור מאוניברסיטת המדינה של פנסילבניה
קטגוריה:רופאים אמריקאים
קטגוריה:חברי בית המחוקקים המדינתי של הוואי
קטגוריה:יהודים חברי בתי המחוקקים של מדינות ארצות הברית
קטגוריה:סגני מושלי הוואי
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1970
מכור לאהבה

"**מכור לאהבה**" הוא סינגל שהוקלט על ידי הזמר הישראלי אדם. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.

## רקע וכתיבה
השיר נכתב והולחן על ידי קן ברג'ס נאוה ברוכין והופק על ידי יזהר אשדות. את הגרסה העברית תרגם אהוד מנור. הוא הוצג כמועמד לכניסה למצעד הפזמונים השבועי של רשת ג' ב-8 בנובמבר 1988 בשבוע לאחר מכן נכנס לדירוג במקום ה-27. ב-28 בפברואר 1989 עלה השיר למקום השלישי – המיקום הגבוה ביותר אליו הגיע. לבסוף, ב-11 באפריל, לאחר עשרים שבועות רצופים, יצא מהמצעד השבועי. במצעד הפזמונים העברי השנתי ב-1989 דורג במקום ה-27.

## תוכן השיר
במרכז מילות השיר עומד גבר שממאן להכיר בפרידת בת-זוגו ממנו. הוא מתחיל לפתח התמכרות ליופיה, לריחה, לשיערה, לעיניה ולגופה לאחר הפרידה. לעומת זאת, היא בחרה גבר אחר על פניו, שמפתח התמכרות דומה אליה. בפזמון מסביר הגבר כי הוא אינו מוכן להיגמל מההתמכרות שלו אל פרודתו, כיוון שזה גורם לו לתחושת חנק בגרון.

## מיקומי שיא

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שתורגמו מאנגלית לעברית
קטגוריה:שירים שנכתבו על ידי אהוד מנור
קטגוריה:סינגלים בהוצאת הד ארצי
תימנה בראואר

**תִימנה בראואר** (נולדה ב-1 במאי 1961 בווינה שבאוסטריה) היא זמרת-יוצרת אוסטרית־ישראלית. לאורך הקריירה המוזיקלית שלה שיתפה פעולה עם הפסנתרן הישראלי אליאס מאירי. אביה היה אריק בראואר.

בראואר ייצגה את אוסטריה באירוויזיון 1986, שהתקיים בנורווגיה, עם השיר "Die Zeit ist einsam". היא הגיעה למקום ה-18. בנוסף, בשנת 2007 השתתפה בתחרות הריקודים האוסטרית "Dancing Stars", ודורגה במקום העשירי.

בשנת 1988 שרה קולות רקע בשירו של הזמר אדם "שקיעה אחת" מאלבומו "מרחוק לרחוק".

## דיסקוגרפיה נבחרת
* 1987: Orient
* 1992: 
* 1996: Tefila-Prayer / Jewish Spirituals
* 1997: Chansons et violons
* 1999: Die Brauers
* 2001: Songs from Evita
* 2001: Voices for Peace
* 2005: Kinderlieder aus Europa
* 2006: Der kleine Mozart

## קישורים חיצוניים

* 

* 
* 
* 

## הערות שוליים

קטגוריה:זמרות-יוצרות ישראליות
קטגוריה:זמרות אוסטריות
קטגוריה:נציגי אוסטריה באירוויזיון
קטגוריה:משתתפי אירוויזיון 1986
קטגוריה:ישראליות שנולדו ב-1961
קטגוריה:ישראלים שנולדו ב-1961
לנה אוברדורף

**לנה סופי אוברדורף** (בגרמנית: **Lena Sophie Oberdorf**; נולדה ב-19 בדצמבר 2001) היא כדורגלנית גרמנייה המשחקת בעמדת הקשרית בבאיירן מינכן מהבונדסליגה לנשים ובנבחרת גרמניה.

## קריירת מועדונים
אוברדורף נולדה בגבלסברג שבגרמניה למשפחה עם זיקה לכדורגל כשגם אחיה טים הוא כדורגלן. נחשבת לשחקנית ורסטילית בעלת יכולת לשחק בעמדות מגוונות על המגרש, אך משחקת בעיקר כקשרית מרכזית.

אוברדוף שחקה עד גיל 16 בקבוצות של גברים ואף הייתה לקפטנית של הקבוצה.

### אסן
ב-2018, בגיל 17, הצטרפה לאסן מהבונדסליגה ושיחקה בה שתי עונות, כשבעונת 2019/2020 הגיעה עם הקבוצה עד לגמר הגביע הגרמני שם הפסידה בפנדלים לוולפסבורג.
### וולפסבורג
ב-2020 עברה לשחק בוולפסבורג ולקחה חלק בזכיית הקבוצה בגביע בעונה זו. בעונת 2021/2022 זכתה עם הקבוצה בדאבל שכלל זכייה באליפות ובגביע הגרמני.

בעונת 2022/23 זכתה עם הקבוצה בגביע הגרמני ואף הגיעה לגמר ליגת האלופות לנשים בו הפסידה קבוצתה לברצלונה בתוצאה 2–3.
### באיירן מינכן
ב-15 בפברואר 2024 הודיעה קבוצת הנשים של באיירן מינכן על החתמתה של אוברדורף בחוזה מקיץ 2024.

## קריירת נבחרות
### נבחרות צעירות
אוברדוף שיחקה בנבחרות הצעירות של גרמניה וזכתה באליפות אירופה לנערות עד גיל 17 בשנת 2017. בטורניר זה נבחרה לשחקנית המצטיינת.
### נבחרות בוגרות
בגיל 17 זומנה לסגל הנבחרת הבוגרת לקראת מונדיאל 2019, ומאז הפכה לשחקנית הרכב קבועה. אוברדורף לקחה חלק משמעותי בנבחרת ביורו 2022 כשהגיעה יחד עם הנבחרת לגמר, שם הפסידה לאנגליה. לאחר הטורניר, נבחרה אוברדורף על-ידי אופ"א לשחקנית הצעירה המצטיינת של הטורניר.

ב-16 ביולי 2024, קרעה אוברדורף את הרצועה הצולבת במהלך משחק מוקדמות יורו 2025 מול אוסטריה.

## הישגים ותארים
**וולפסבורג**
* בונדסליגה (1): 2021/2022.
* הגביע הגרמני (4): 2020/2021, 2021/2022, 2022/23, 2023/24

**נבחרת גרמניה**
*אליפות אירופה בכדורגל נשים עד גיל 17: 2017
*אליפות אירופה בכדורגל נשים: סגנית ב-2022

**תארים אישיים**
* מדליית פריץ ואלטר לכדורגלנית הגרמניה הצעירה: זהב ב-2020, כסף ב-2019, ארד ב-2018.
* השחקנית הטובה ביותר באליפות אירופה בכדורגל נשים עד גיל 17<ref2017.
* השחקנית הצעירה הטובה ביותר באליפות אירופה בכדורגל נשים<ref2022.
* נבחרת הטורניר באליפות אירופה בכדורגל נשים<ref2022.

## קישורים חיצוניים

* 

## הערות שוליים

קטגוריה:כדורגלניות גרמניות
קטגוריה:קשריות כדורגל גרמניות
קטגוריה:קשרי כדורגל גרמנים
קטגוריה:כדורגלניות וולפסבורג
קטגוריה:כדורגלניות באיירן מינכן
קטגוריה:כדורגלני נבחרת גרמניה
קטגוריה:כדורגלניות נבחרת גרמניה
קטגוריה:ילידות 2001
קטגוריה:גרמניות שנולדו במאה ה-21
קטגוריה:גרמנים שנולדו ב-2001
חופשי (אלבום של אדם)

"**חופשי**" הוא אלבום האולפן השלישי של הזמר הישראלי אדם. את האלבום הוציאה בשנת 1989 לאור חברת התקליטים פונוקול. "חופשי" לא זכה להצלחה מסחרית לה זכו שני אלבומיו הראשונים.

## רקע והפקה
"תפקיד חיי" היה הסינגל היחידי שהצליח להיכנס למצעד הפזמונים השבועי של רשת ג'. אדם סיפר כי באותה עת קיבל מספר שירים מחברו הטוב רון רוזנפלד. את השירים סינן מתי כספי, שהפיק את "חופשי". לטענתו, באותה תקופה הקהל שלו לא הבין את כוונתו האמיתית בשיריו ואת תוכניהם. על שיתוף הפעולה ביניהם סיפר כספי כי הוא למד מאדם המון. לדבריו, היו לו שאיפות ומטרות מיוחדות באלבום הזה. הוא רצה להביא גוון אחר שלו שמאזיניו טרם שמעו.  – אמר כספי.

בהתאם למסורת של אדם נכללה באלבום גרסת כיסוי לשיר ישראלי מוכר. ביצירה זו החליט לבצע את "בלדה בין כוכבים", פזמון שכתב יענקל'ה רוטבליט והלחין שלום חנוך. השיר בוצע במקור על ידי מרדכי "פופיק" ארנון. לימים שיבח ארנון את אדם על גרסתו.

## רשימת רצועות

## קישורים חיצוניים

* 

## הערות שוליים

קטגוריה:אלבומי אדם
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומי חברת פונוקול
שקיעה אחת

"**שקיעה אחת**" הוא סינגל שהוקלט על ידי הזמר הישראלי אדם בהשתתפות הזמרת הישראלית־אוסטרית תמנה בראואר. הוא יצא לאור בשנת 1988, על ידי חברת התקליטים הד ארצי, כסינגל מתוך האלבום מרחוק לרחוק.

## רקע וכתיבה
השיר נכתב על ידי אלונה קמחי והולחן על ידי יזהר אשדות, שגם הפיק אותו. הוא הוצג כמועמד לכניסה למצעד הפזמונים השבועי של רשת ג' ב-23 באוגוסט 1988 בשבוע לאחר מכן נכנס לדירוג במקום ה-13. ב-18 באוקטובר 1988 עלה השיר למקום בראשון, שם שהה שבועיים רצופים. לבסוף, ב-27 בדצמבר, לאחר שישה עשר שבועות רצופים, יצא מהמצעד השבועי. במצעד הפזמונים העברי השנתי ב-1989 דורג במקום ה-16.

## מיקומי שיא

## גרסתה של דנה אינטרנשיונל

ב-27 ביוני 2024 נפטר הזמר אדם מסרטן הריאה. בעקבות כך, הוחלט לקיים מופע מחווה בשם "חברים שרים אדם" כבר בחודש העוקב למותו, בערב שתוארך ל-22 ביולי באותה השנה. במהלך המופע, ביצעה אינטרנשיונל את "שקיעה אחת" ו"הכרזת מלחמה". את הראשון מביניהם, הוחלט להקליט באולפן הקלטות ולהפיצו כסינגל.

את "שקיעה אחת" הוציאו לאור ב-18 באוגוסט 2024 בהוצאת חברת התקליטים דנה מיוזיק.

### רקע
לאחר מותו של אדם, הוחלט לקיים ערב מחווה בשם "חברים שרים אדם". במסגרת המופע, השתתפו עשרות מוזיקאים ביניהם דנה אינטרנשיונל, אילנה אביטל, אילנית, דפנה דקל, זהבה בן, ירדנה ארזי, עברי לידר, עופר ניסים ורוני דואני. במסגרתו, ביצעה אינטרנשיונל את "שקיעה אחת" ו"הכרזת מלחמה". בהמשך לכך, הקליטה את הראשון מביניהם באופן רשמי והגרסה הסופית פורסמה ב-18 באוגוסט 2024. בעטיפת הסינגל מצוינת השורה:  כאות הערכה לאדם.

על השיר אמרה אינטרנשיונל: . עוד הוסיפה: .

### ביקורת
גרסתה של אינטרנשיונל ל"שקיעה אחת" זכה לשבחים ביקורתיים מטעם המבקרים השונים. מבקר המוזיקה יוסי חרסונסקי העניק לגרסה שלושה כוכבי זהב והצהיר: . באתר של אייס טענו שמדובר .

### מיקומי שיא

## קישורים חיצוניים

## הערות שוליים

קטגוריה:סינגלים מ-2024
קטגוריה:שירי אדם
קטגוריה:שירי דנה אינטרנשיונל
קטגוריה:שירים בעברית
קטגוריה:שירים שנכתבו על ידי אלונה קמחי
קטגוריה:שירים שהולחנו על ידי יזהר אשדות
קטגוריה:שירים שהופקו על ידי אסי טל
קטגוריה:שירים שהופקו על ידי יזהר אשדות
קטגוריה:שירים על השמש
קטגוריה:שירים על כאב לב
קטגוריה:סינגלים שהגיעו למקום הראשון בישראל
קטגוריה:סינגלים בהוצאת דנה מיוזיק
קטגוריה:סינגלים בהוצאת הד ארצי
דניס שמע

**דניס בויד שמע** (נולדה ב-11 באפריל 1969) היא במאית תיאטרון ישראלית.

## קורות חיים
נולדה בסן פרנסיסקו וב-1990 סיימה לימודי תואר ראשון בחוג לתיאטרון במסלול בימוי באוניברסיטת סן דייגו סטייט, שלאחריהם המשיכה גם ללימודי תעודת הוראה באותה אוניברסיטה.

עם סיום לימודיה ביקרה בישראל, למדה עברית במסגרת האולפן בקיבוץ, ושם הכירה את בעלה.

כשחזרה לסן פרנסיסקו ב-1994 הייתה אחת מהמייסדים של המעבדה למחזאות Playground.

ב-2010 קיבלה תואר שני בבימוי תיאטרון מאוניברסיטת תל אביב.

מתגוררת בקיבוץ הזורע, משמשת כרכזת החטיבה העליונה בבית הספר רעות לאמנויות בחיפה. נשואה ואם לארבעה.

## הצגות שביימה
### [[צוותא|תיאטרון צוותא]]
* **משומשים** - מחזה מאת אנה מינייב, שבו בחרה שמע להעניק לכל דמות שחקן שיגלם אותה, גם עבור דמויות בעלות תפקיד "קטן" עם דקות ספורות על הבמה (2011).
* **היריקה** - מחזה מאת גדעון רייכר העוסק במעגל האלימות האנושית, בכיכובם של מיכאל כורש ודינה בליי. ההצגה זכתה בציון לשבח במסגרת פסטיבל צו קריאה (2012)
* **איוב 2020** - במסגרת פסטיבל צו קריאה (2014)
* **הוראות הפעלה** - מחזה מאת שירלי בייטל נתיב (2014)
* **826 ליקנעם** - הצגה פרי עטה של שמע במסגרת פסטיבל תיאטרון קצר (2015)
* **מיה לוין מתה ומגולגלת בשטיח** - הצגת פרינג' שיצרה שמע עם ירדן גלבוע במסגרת פסטיבל צו קריאה, המגוללת פרשת רצח של קשישה בקיבוץ (2016)
* '''מדמואזל ז'ולי''' - מחזה מאת אוגוסט סטרינדברג על עולם של "פוסט אמת" בו מידע זורם ברשתות חברתיות ובטלפונים סלולריים (2017)
***בארץ סין** - הצגת ילדים. עיבוד של שמע לספרה של לאה גולדברג שזיכה את שמע בפרס הבמאית המצטיינת בפסטיבל "כל הארץ במה" (2019)
* **[[הכלה וצייד הפרפרים]]** (2020)

### במסגרות אחרות
* **האישה שלפני** - תרגום של גד קינר למחזה מאת רולנד שימלפפניג. החוג לתיאטרון באוניברסיטת תל אביב 2010, והתיאטרון הערבי עברי, 2012
* **חזון עם מזוודה על גלגלים** - פסטיבל לצאת מהקרון 3, מתחם התחנה בתל אביב, 2014
* **רוזנבלט אקספרס** - הצגה מוזיקלית על סיפור חייו של גדול החזנים, יוסלה רוזנבלט. קבוצת התיאטרון הירושלמי בתמיכת מינהל התרבות, 2014
* **[[הן לא תקחהו עמך]]** - במסגרת פסטיבל "כל הארץ במה". אנסמבל היתיאטרון של מועצה אזורית מגידו, 2015
* **[[מהומה רבה על לא דבר|המון רעש על לא כלום]]** - במסגרת פסטיבל "כל הארץ במה". אנסמבל התיאטרון של מועצה אזורית מגידו, 2016
* **[[משרתם של שני אדונים]]** - במסגרת פסטיבל "כל הארץ במה". אנסמבל התיאטרון של מועצה אזורית מגידו, 2017
* **חובת דיווח** - הצגת יחיד מאת אורי אגוז בכיכובה של עירית בנדק. תמונע, 2018
* **[[שש נפשות מחפשות מחבר]]** - דרמה קומית קלאסית מאת לואיג'י פירנדלו. תיאטרון הסטודיו, 2020
* **[[פטר והזאב]]** - קונצרט סיפור לילדים מאת פרוקופייב ובניצוחו של דוד סופר, בשיתוף מגמות מוזיקה ותיאטרון מבית הספר רעות לאמנויות חיפה, 2020
* **שדים** - מחזה מקורי מאת אביטל זר אביב במסגרת פסטיבל האזרח כאן. תיאטרון קרוב, 2021.
* **אהובת הדרקון** - מחזה מאת מיכאל גורביץ'. אנסמבל התיאטרון של מועצה אזורית מגידו, 2022

## קישורים חיצוניים

## הערות שוליים

קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1990
קטגוריה:עולים בשנות ה-1990
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:בוגרות אוניברסיטת המדינה בסן דייגו
קטגוריה:בוגרי אוניברסיטת המדינה בסן דייגו
קטגוריה:הזורע: אישים
קטגוריה:ישראליות שנולדו ב-1969
קטגוריה:ישראלים שנולדו ב-1969
תפקיד חיי

"**תפקיד חיי**" הוא סינגל שהוקלט על ידי הזמר הישראלי אדם. הוא יצא לאור בשנת 1989, על ידי חברת התקליטים "פונוקול", כסינגל מתוך האלבום "חופשי".

## רקע וכתיבה
השיר נכתב והולחן על ידי אהוד מנור ורון רוזנפלד והופק על ידי מתי כספי. הוא הוצג כמועמד לכניסה למצעד הפזמונים השבועי של רשת ג' ב-3 באוקטובר 1989 בשבוע לאחר מכן נכנס לדירוג במקום ה-13. ב-7 בנובמבר 1989 עלה השיר למקום הראשון, שם שהה שבועיים רצופים. לבסוף, ב-6 בפברואר 1990, לאחר שנים עשר שבועות רצופים, יצא מהמצעד השבועי. במצעד הפזמונים העברי השנתי ב-1990 דורג במקום ה-24.

## תוכן השיר
השיר מתמקד בארבעה זמנים שונים בחייו של נער. תחילה מוצג ילד שחולם על תפקיד חייו. הוא נותן בבית הראשון דוגמה להיותו אמן. בנוסף, באותו הבית הוריו שואלים אותו על מידת אהבתו לאימו ולאביו כאינדיבידואלים. הילד מהוסס, ולימים הבין כי הוא החמיץ את תפקיד חייו. בבית השני גדל הילד והפך לנער שהתאהב בנערה שלמדה עמו באותה הכיתה. פעם נוספת נשאלת בפניו שאלה, הפעם האם אהבתו אליה תימשך לעד. הוא שוב ניצב מהוסס. תחושת ההחמצה חוזרת על עצמה גם כאן וגם בבית השלישי והרביעי, בזמן טקס ההשבעה שלו בסיום שלב הטירונות בצבא ובחשבון נפש לגבי הקריירה שלו בהתאמה.

## מיקומי שיא

## קישורים חיצוניים

## הערות שוליים

קטגוריה:שירי אדם
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הד ארצי
זכויות להט"ב באנגווילה

**לסביות, הומואים, טרנסג'נדרים וביסקסואלים ([[להט"ב]])** בטריטוריה הבריטית מעבר לים של **[[אנגווילה]]** מתמודדים עם אתגרים משפטיים וחברתיים שאינם נתקלים בהם תושבים הטרוסקסואלים. פעילות הומוסקסואלית מוגדרת כחוקית באנגווילה מאז 2001, אך משקי בית בראשות זוגות חד מיניים אינם זכאים לאותן הכרות משפטיות הזמינות לזוגות הטרוסקסואלים.

החוק האנגוליאני אינו אוסר על אפליה על בסיס נטייה מינית או זהות מגדרית, ואיננו מכיר בשינוי מגדר בקרב טרנסג'נדרים.

## מעמד בחוק
פעילות הומוסקסואלית מוגדרת כחוקית באנגווילה מאז 2001. הכשרתה של פעילות הומוסקסואלית הייתה תוצאה של צו של המועצה המלכותית שהשפיעה על חוקים שנגעו לביטול איסור "מעשי סדום" מהתקופה הקולוניאלית בארבע טריטוריות בריטיות שונות מעבר לים, בהן אנגווילה.

גיל ההסכמה באנגווילה לא מוגדר כשווה בין זוגות הומוסקסואלים (18) לבין זוגות הטרוסקסואלים (16).

## הכרה במערכות יחסים חד מיניות
אנגווילה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור). חוק הנישואין קובע כי "נישואין" פירושם "איחוד של גבר ואישה כבעל ואישה".

על אף אי הכרתם בחוק, טקסי נישואים של זוגות חד מיניים התרחשו באי לאורך השנים.

## הגנה מפני אפליה
לא קיימים חוקים המכסים אפליה על רקע נטייה מינית או זהות מגדרית באנגווילה. חוקת אנגווילה אוסרת אפליה על בסיס "גזע, דעות פוליטיות, צבע, אמונה, מין או מקום מוצא", אך אינה מכלילה קטגוריות של נטייה מינית או זהות מגדרית.

## תנאי מחיה
בשל האוכלוסייה המצומצמת של אנגווילה, לא נוכחת סצנה להט"ב, ואינם קיימים ארגונים, ברים, מועדונים או מצעדי גאווה שונים. ב-17 במאי 2011 התקיימה מחאה קטנה לציון היום הבינלאומי נגד הומופוביה, טרנספוביה וביפוביה ברחבי האי. לאורך השנים מספר זוגות חד מיניים שנפשו באי דיווחו שאנגווילה מוגדר "ידידותי ללהט"ב" בעוד "אף אחד לא היה בעל יחס מפלה בשום צורה" כלפי תיירים. עם זאת, היחס עבור המקומיים עשוי להיות אחר בעוד שישנם מי שסבורים שאנגווילה, בדומה לאיים קריביים אחרים, מחזיק ב-"אקלים מאופק ועדין של הומופוביה" שתרם ל-"חשאיות בקרב תושבי להט"ב מקומיים".

## טבלת סיכום

## הערות שוליים

קטגוריה:אנגווילה
אנגווילה
אנגווילה
אבא (שיר של דיקלה)

**אבא** הוא סינגל שהוקלט על ידי הזמרת-יוצרת הישראלית דיקלה. הוא יצא לאור ב-8 באוגוסט 2022, על ידי חברת התקליטים הליקון ארומה מיוזיק, כסינגל שלא מתוך אלבום.

## רקע וכתיבה
השיר נכתב והולחן על ידי דיקלה ועידו אוחיון והופק על ידי תומר בירן. דיקלה הצהירה כי העבודה על השיר נערכה במשך חצי שנה. הוא מספר על מערכת היחסים המורכבת שלה עם אביה. היא בחרה להוציאו עם עליית "מבצע עלות השחר", כיוון שתושבי עוטף עזה חשופים ופגיעים בדיוק כמוה.

## וידאו קליפ
הווידאו קליפ הרשמי של השיר פורסם ב-8 באוגוסט 2022. יצר אותו "נזוז שורטס", והוא מציג תמונה של דיקלה יחד עם מילות השיר.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי דיקלה
קטגוריה:שירים בעברית
קטגוריה:שירים שנכתבו על ידי דיקלה
קטגוריה:שירים על אבות
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת הליקון ארומה מיוזיק
מלכת הרחבה

"**מלכת הרחבה**" הוא סינגל שהוקלט על ידי הזמר הישראלי רן דנקר. הוא יצא לאור ב-8 באוגוסט 2022, על ידי חברת התקליטים NMC, כסינגל שלא מתוך אלבום.

## רקע וכתיבה
השיר נכתב והולחן על ידי דנקר, רון ביטון ואיתי שמעוני והופק על ידי ינון יהל. לטענתו, השיר נכתב מטרה להעצים ולהאדיר ביטחון עצמי של נערים ביישנים. בדומה לסינגל הקודם שלו, "השמלה החדשה שלי", בו לבש שמלה, גם כאן החליט דנקר ללבוש בגדים המזוהים עם המין הנשי: בגד מחויט וקצר, מעיל ומגפיים ארוכות ושחורות.

## וידאו קליפ
הווידאו קליפ הרשמי של השיר פורסם ב-8 באוגוסט 2022. הקליפ בוים על ידי עומר טובי שצילם גם את הקליפים הקודמים של דנקר וצולם במלון דן פנורמה שבתל אביב-יפו. נכון לפברואר 2023, מונה הצפיות של הקליפ עומד על כ-1,284,000 צפיות.

## מיקומי שיא

## היסטוריית יציאות לאור

## הערות שוליים

קטגוריה:שירי רן דנקר
קטגוריה:שירי עופר ניסים
קטגוריה:שירים בעברית
קטגוריה:שירים שנכתבו על ידי רון ביטון
קטגוריה:שירים שהופקו על ידי עופר ניסים
קטגוריה:שירים על ריקודים
קטגוריה:סינגלים בהוצאת NMC יונייטד אנטרטיינמנט
דרק ת'ילר

**דרק ת'ילר** (באנגלית: **Derek Theler** נולד ב-29 באוקטובר 1986) הוא שחקן קולנוע וטלוויזיה ודוגמן אמריקאי.

## קריירת משחק
ת'ילר החל את קריירת המשחק שלו בשנת 2009, כשכיכב בתפקידים קטנים בסדרות טלוויזיה בהן מקום טוב באמצע, קוגר טאון והוליווד הילס.

בין הופעות משחק, ת'ילר דגמן בפרסומות בטלוויזיה ושלטי חוצות. הוא הופיע לראשונה בפרסומת לקוקה-קולה זירו בשנת 2009. לאחר מכן הופיע בקמפיין ל-"State Farm", בו גילם "בחור לוהט" שהועלה באוב על ידי שלוש נשים. הוא גם השתתף בפרסומות של נייקי, "Kayak.com, Arby's" ו-Verizon .

מלבד המשחק, הוא כתה והפיק בפועל סרט קצר בשם "Intrusion" .

בשנת 2012, ת'ילר לוהק לתפקיד הראשי הראשון שלו בקומדיית המצבים המשפחתית בייבי דאדי. הוא גילם את דני ווילר, אחיה של הדמות הראשית. באותה שנה, שיחק בסדרת האינטרנט *Project SERA*

בשנת 2015, הוא כיכב בתור צ'ייס ווקר בסרט "Shark Killer", שהוקרן לראשונה ב-16 ביוני 2015 באמצעות הורדה דיגיטלית. ת'ילר גילם את התפקיד של צייד כרישים שצד כריש שחור סנפיר שבלע יהלום יקר ערך במהלך עסקה מפוקפקת של כנופיה. הוא גם שיחק בתפקיד ג'ורדן בסרט חג המולד *How Sarah Got Her Wings*, שיצא ישירות בווידאו לפי דרישה ב-1 בנובמבר 2015. סרט חג המולד הוקרן בבכורה בטלוויזיה ב-6 בדצמבר 2015.

ב-19 בנובמבר 2015, ת'ילר כיכב בפארודיה "Funny or Die" שכותרתה "Chicago Sanitation" . בשנת 2016, שיחק בסרט לכל המשפחה "Secret Summer" שיצא לאקרנים ב-2 באפריל 2016 ב-PixL (יצא בווידאו על פי דרישה ויוטיוב). הוא הופיע גם בסרט הקצר "Princess Rap Battle", שם גילם את הצייד. הסרט שוחרר לצפייה ביוטיוב ב-6 באפריל 2016.

בשנת 2017, הוא כיכב בתור כריס בסרט הקצר "Brotherly Love" לצד קריסטה קלמוס. באותה שנה, לוהק לתפקיד קרייג הוליס / מיסטר אימורטל בסדרת הטלוויזיה של היקום הקולנועי של מארוול, "הלוחמים החדשים" . הסדרה בוטלה. הוא כיכב כאורח בפרק של קומדיית המצבים "אמא אמריקאית". הוא שיחק בסדרת היוטיוב "וויין" ובסדרת הטלוויזיה אלים אמריקאים. ת'ילר שיחק בתפקיד אורח בסדרת הקומדיה האינטרנטית *Dollface*.

ב-24 בספטמבר 2019, ת'ילר לוהק לתפקיד בסדרה הקומית 68 Whiskey.

## חיים אישיים
ת'ילר אובחן כחולה סוכרת מסוג 1 בגיל 3. הוא למד באוניברסיטת קולורדו סטייט בפורט קולינס, קולורדו.

הוא התחיל לצאת עם השחקנית ליסה מארי סאמרסקייל במאי 2016. ביולי 2022, הודיע ת'ילר באינסטגרם שלו שהוא וסאמרסקייל התארסו.

## פילמוגרפיה
### קולנוע

### טלוויזיה

### סדרת אינטרנט

## קליפים

## פרסים ומועמדויות

## קישורים חיצוניים

* 

## הערות שוליים

קטגוריה:בוגרי אוניברסיטת המדינה של קולורדו
קטגוריה:דוגמנים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1986
מפרץ סוספירוס

**מפרץ סוספירוס** (באנגלית: **Suspiros Bay** ;מילולית: "מפרץ האנחות") הוא מפרץ קטן, בקצה המערבי של האי ז'ואנוויל, בקבוצת איי ז'ואנוויל, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.

המפרץ ממוקם בסמוך מדרום למצוקי מאדר; וממערב לעמק בלנה.

## היסטוריה
### מקור השם

שמו של במפרץ הוצע על ידי קפטן אמיליו ל. זיאז (Emilio L. Diaz) שהיה מפקד כוח המשימה האנטרקטקי הארגנטינאי (1951 – 1952). השם מתייחס לקושי של כוח המשימה להקיף את המפרץ.

בספרדית "סוספירוס" משמעו "אנחות".

סוספירוס
סוספירוס
רון רוזנפלד

**רון רוזנפלד** (נולד ב-16 ביוני 1964 בתל אביב-יפו שבישראל) הוא זמר-יוצר, פזמונאי ומלחין ישראלי; סולן וכותב השירים של להקת "פורטרט". רוזנפלד הוא גם הבעלים של חברת רהיטי קונספט, המעוצבים בהשראת ז'אנר הרוק אנד רול.

## ביוגרפיה
רוזנפלד נולד בתל אביב-יפו לשרה וליורם. בגיל 6 עבר עם הוריו להרצליה. את לימודיו התיכוניים עשה בבית הספר "אורט" בעיר במגמת אדריכלות. באותה עת, הקים עם חבריו הקרובים להקה שהופיעה בקביעות במועדון "הפינגווין" בתל אביב. את שירותו בצה"ל עשה כטבח.

בשנת 1988 כתב עבור אילנה אביטל את השיר "סוף הצד", שהגיע למקום ה-32 במצעד הפזמונים השנתי של רשת ג'. שנה לאחר מכן הלחין לאדם את "תפקיד חיי", הסינגל המצליח ביותר מתוך האלבום "חופשי". באותה שנה הקים יחד עם אלי ניסן (גיטרה, זמרה), נושי פז (תופים), יוסי עזר (בס), ערן שרון (קלידים), ליאור בלכר ואמיר פרי (חצוצרות) את להקת "פורטרט". סינגל הבכורה שלהם, "הכל מבינה", פורסם בשנת 1991, ובוצע על בימת הפסטיגל. אלבום הבכורה של הלהקה, שנשא את השם "הכל מבינה", יצא לאור כשנה לאחר מכן, וכלל גרסת כיסוי לשירו של דורי בן זאב, "ואתם רוקדים" ואת "כמה זה מתוק". האלבום השני נקרא "הפורטרט האחרון" (1993) בשנת 1995 פורסם האלבום האחרון של הלהקה לפני ההפסקה שלקחו, "פונקי ביזנס".

בשנת 2003 הקליטה להקת "חמסה" את השיר "חייב למות עליי", שכתב רוזנפלד. הוא סיים במקום השביעי במצעד הפזמונים השנתי של תשס"ג – המיקום הגבוה ביותר לשיר של רוזנפלד במצעדי הפזמונים השונים.

בשנת 2006 הצטרף ללהקת "פורטרט" להוצאת האלבום "ארבע על ארבע".

ב-2010 הקים רוזנפלד חברת רהיטים. את הרעיון הגה בזמן שביקש מיצרן תיבות להגברה להרכיב עבורו מזנון לטלוויזיה שלו בהשראת ארגזי הבמה.

בשנים 2012 ו-2013 לימד שיעורי "הופעה על במה" בבית הספר למוסיקה "אוברטון" בתל אביב, במסלול להכשרת זמרים. 

בשנת 2017 הוציא את אלבום הסולו הראשון שלו, "לשם מה".

## קישורים חיצוניים

* 

## הערות שוליים

קטגוריה:זמרים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:מתמודדי הכוכב הבא
קטגוריה:ישראלים שנולדו ב-1964
דורותי הופ סמית'

**דורותי הופ סמית**' (באנגלית: **Dorothy Hope Smith**; 1 באוקטובר 1895 – 16 בדצמבר 1955) הייתה אמנית וציירת אמריקאית, הידועה בעיקר כאמנית שאיירה את דמות התינוק שמופיע על אריזות מוצרי המזון לתינוקות של חברת גרבר.

## ביוגרפיה
דורותי הופ סמית' נולדה בהייטסוויל, מרילנד ללינקולן ב' ומרי ל' סמית'. היו לה שתי אחיות, אדית וקלייר. בתחילת המאה ה-19, משפחתה של דורותי עברה לשיקגו.
ממוזער| תמונה של קופסת שיבולת שועל של גרבר, עם הציור של סמית' בחזית.
סמית' למדה איור בבית הספר לאמנות של שיקגו, שם פגשה את פרי בארלו. הם נישאו ב-22 בפברואר 1922 במנהטן, ניו יורק, וירח דבש נפשו בצרפת.

הם עברו לניו יורק לאחר שנישאו כדי להמשיך בקריירות איור נפרדות. בסופו של דבר, בני הזוג עבדו ביתם בווסטפורט, קונטיקט.

## קריירה
סמית' הייתה מאיירת, שהתמחתה באיור תינוקות וילדים. היא הייתה אחת ממאיירי "Ivory Soap" סבון לתינוקות של חברת פרוקטר אנד גמבל. סמית' איירה ספרי ילדים עבור ההוצאה לאור "Putnam" וכמה שערי מגזינים.

## התינוק על אריזות המזון של חברת גרבר
הציור המפורסם של סמית' התינוק של גרבר נוצר לאחר ששלחה את האיור לתחרות. בשנת 1928 הזמינה גרבר אמנים להגיש ציורים של תינוקות לתחרות. דורותי הגישה סקיצה ראשונית שצוירו באמצעות פחם. הסקיצה נוצרה מתמונה של אן טרנר קוק, בת של חבר משפחה. . דורותי התכוונה לסיים את הסקיצה אם תתקבל. שופטי חברת גרבר, לעומת זאת, העדיפו את הפשטות של האיור בהשוואה לציורים אחרים מושקעים יותר. סמית' זכתה ב-300 דולר בתחרות, ומכרה את זכויות היוצרים על הציור שלה לגרבר.  בשל הפופולריות שלו, גרבר הפך את הציור לסימן רשום באופן רשמי בשנת 1931. 

סמית' עבדה בקביעות משנות ה-20 ועד מותה ב-1955, ושימשה כמאיירת מסחרית מצליחה למוצרים רבים.

## חיים אישיים
בעלה של סמית', פרי בארלו, לו נישאה ב-22 בפברואר 1922, היה קריקטוריסט במגזין הניו יורקר, וצייר 135 שערים במהלך השנים בנוסף לקריקטורות רבות. הוא גם צייר קריקטורות ל- Colier's", "The "Saturday Evening Post" ואחרים. מכיוון שפרי היה עיוור צבעים חלקית, סמית' עזרה לו בתהליך הצביעה של יצירותיו. לסמית' ולפרי היו שני בנים, קולינס ופיטר. בתו של פיטר היא נכדתה היחידה של סמית'. נכדתה דורי נושאת את שם שמה, דורותי "דורי" בארלו תומאס.

## הערות שוליים

קטגוריה:אמריקאים ילידי מרילנד
קטגוריה:ציירים אמריקאים
קטגוריה:ציירות אמריקאיות
קטגוריה:מאיירים אמריקאים
קטגוריה:מאיירות אמריקאיות
קטגוריה:בוגרות המכון לאמנות של שיקגו
קטגוריה:בוגרי המכון לאמנות של שיקגו
קטגוריה:אמריקאיות שנולדו ב-1895
קטגוריה:אמריקאים שנולדו ב-1895
קטגוריה:אמריקאים שנפטרו ב-1955
קטגוריה:אמריקאיות שנפטרו ב-1955
מאט לוריה

**מת'יו לוריה** (באנגלית: **Matthew Lauria** נולד ב-16 באוגוסט 1982) הוא שחקן ומוזיקאי אמריקאי.

## ביוגרפיה
לוריה נולד בווירג'יניה ועבר לאירלנד עם משפחתו כשהיה בן שבע. אביו היה אנימטור ואמן. יש לו שתי אחיות..המשפחה חזרה לארצות הברית כדי שלוריה יתחיל ללמוד בתיכון.

הוא קיבל את הכשרת המשחק הרשמית שלו מבית הספר לאמנויות של אוניברסיטת צפון קרולינה , שם סיים תואר ראשון בדרמה.

## קריירה
לוריה עבר להתגורר בניו יורק. לאחר המעבר הופיע לראשונה בטלוויזיה בתור וינטרופ בקומדיית המצבים "רוק 30" ששודרה בערוץ NBC. זמן קצר לאחר מכן הוא לוהק לתפקיד חוזר ומשמעותי בקומדיית המצבים הרומנטית *Lipstick Jungle* בתור רוי מריט, שם שיחק לצד ברוק שילדס, אנדרו מקארתי ורוברט באקלי.

לוריה קיבל את תפקידו הראשי הראשון בדרמה עטורת פרסי האמי של NBC "אורות ליל שישי". לאחר שלוהק לתפקיד בסדרה עבר להתגורר בפלוגרוויל, טקסס. לוריה שיחק בסדרה עד לסיומה בשנת 2011. לאחר מכן, לוריה עבר שיקגו לאחר שלוהק לתפקיד קיילב אוורס בדרמת הפשע של פוקס *The Chicago Code*. הסדרה בוטלה לאחר עונה אחת.

לוריה שיחק בתפקיד צ'רלי קרנגי בפיילוט לדרמת הטלוויזיה *Gilded Lilys* שיצרה והפיקה שונדה ריימס. מ-2012 עד 2015, ללוריה היה תפקיד חוזר בתור ריאן יורק, מוותיקי מלחמת אפגניסטן, בעונות הרביעית, החמישית והשישית של הדרמה המשפחתית של "הורים במשרה מלאה" של רשת NBC. הוא גם כיכב בתור ריאן ווילר בסדרת הדרמה ממלכה שהוקרנה לראשונה ברשת Audience בסתיו 2014.

בשנת 2019, הוא הופיע בשני סרטי מתח, לצד ג'ינה רודריגז ואיסמאל קרוז קורדובה בסרט "מיס באלה", בבימויה של קתרין הארדוויק, ובסרט "שאפט", בבימויו של טים סטורי.

ב-2021 החל להופיע בתפקיד ראשי בסדרה "", סדרת ההמשך ל-CSI.

## חיים אישיים
לוריה הוא גיטריסט נלהב. ב-26 באוגוסט 2006, הוא התחתן עם המוזיקאית מישל ארמסטרונג.

## פילמוגרפיה
[ממוזער| [ניק ג'ונאס, ג'ואנה גוינג, לוריה, פרנק גרילו וג'ונתן טאקר בהקרנת הבכורה של *Kingdom* באוקטובר 2014]]

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי בית הספר לאמנויות של אוניברסיטת קרוליינה הצפונית
קטגוריה:אמריקאים שנולדו ב-1982
סלימה ע'זאלי

**סלימה ע'זאלי** היא פוליטיקאית, עיתונאית וסופרת אלג'יראית, ילידת 1958 בבויירה שבאלג'יריה. היא הייתה חברה בחזית הכוחות הסוציאליסטים (FFS) מ-2017 עד 2019.

## ביוגרפיה
ע'זאלי היא חברה-מייסדת של *Femmes d'Europe et du Maghreb*, נשיאת האגודה האלג'יראית לזכויות נשים, מייסדת ועורכת ראשית של מגזין הנשים *NYSSA*, ומוציאה לאור של השבועון בשפה הצרפתית *La Nation*. בנוסף, היא פעילה למען זכויות נשים וזכויות אדם ולמען הדמוקרטיה באלג'יריה.
עמדתה למען חופש הביטוי חשפה אותה לביקורת קשה מצד שלטונות אלג'יריה ומצד קיצונים איסלאמיסטים, במיוחד במהלך מלחמת האזרחים באלג'יריה במהלכה הצהירה שהיא דוגלת בפתרון של שלום ובהליך דמוקרטי.
בשנת 1996, כשהעיתון שלה **לה נסיון** נאסר לפרסום, כתבה ע'זאלי: "יש לזכור את העקרונות המהווים את היסודות של החברה האנושית ולשמור על ערנות.* *זו הדרך הטובה ביותר להבטיח שהציוויליזציה תנצח את הברבריות."

ע'זאלי הצטרפה לקבינט של חוסיין אייט אחמד כיועצת מדינית ודיפלומטית בשנת 2000.
ב-2017, היא עמדה בראש רשימת ה-FFS באלג'יר לבחירות המחוקקות של מאי 2017.
בזכות ניצחונה בבחירות אלו, היא נבחרה לנציגה במאי 2017

באוגוסט 2018 היא פרסמה טור באתר **TSA** (Tout Sur l'Algérie) בו קראה תיגר על רמטכ"ל צבא אלג'יריה אחמד קאיד סלאח.
בעקבות פרסום הטור היא זומנה ב-6 באוקטובר 2018 בפני ועדת המשמעת (הוועדה ל"פתרון סכסוכים”) של ה-FFS והושעתה מן המפלגה.
מנגד, יוע'ורתה אייט אחמד, בנו של חוסיין אייט אחמד (המנהיג היסטורי של המפלגה), הביע את תמיכתו בה.
כשבוע לאחר מכן, ב-14 באוקטובר 2018, הודיעה הוועדה הלאומית לגישור ופתרון סכסוכים של ה-FFS כי היא מבטלת את הרישום נגד סלימה ע'זאלי ומחדשת את חברותה במפלגה במלואה.

בספטמבר 2019 החליטה ע'זאלי לפרוש מתפקידה במועצת העם.

## פרסים והכרה
סלימה ע'זאלי זכתה להכרה בינלאומית ובפרסים בינלאומיים :
* 1995 - פרס מועדון העיתונות (מדריד)
* 1996 - עורך השנה (ניו יורק)
* 1997 - פרס סחרוב של הפרלמנט האירופי
* 1997 - פרס אולוף פלמה ( שוודיה)
* 1999 - דוקטור של כבוד מאוניברסיטת ל'אקווילה (איטליה)
* 1999 - פרס תיאודור-האקר לאומץ אזרחי וכנות פוליטית (אסלינגן, גרמניה)

## יצירות ופרסומים
* **Jours intranquilles** יחד עם ברונו בוג'לאל
* **Les Amants de Shahrazade**
* **Les Tenebres de la guerra: Algèria i Kosovo**
* **Le rêve algérien: arc-en-ciel: chroniques**

## הערות והפניות

## קישורים חיצוניים

קטגוריה:זוכי פרס סחרוב
קטגוריה:סופרות אלג'יראיות
קטגוריה:פוליטיקאיות אלג'יראיות
קטגוריה:ילידי 1958
בלדה ליוסף

**בלדה ליוסף** הוא סרט דרמה ישראלי קצר משנת 2015 בבימויו של ריקי שלח, עם מיקי גבע, ראג'ב אבו רוקון ואיתי שור בתפקידים הראשיים.

התסריט נכתב על ידי רועי רשקס ורמי רודן והוא מבוסס על המחזה "בלדה ליוסף" של רועי רשקס שהועלה בתיאטרון מראה. המחזה והסרט הם בהשראת מותו של מדחת יוסף בקבר יוסף ב-1 באוקטובר 2000. מדחת יוסף מופיע בסרט בשם מופיד.

סצנות הפנים בקבר יוסף צולמו באתר אירועים לשעבר ליד כנסיית פטרוס הקדוש (אבו כביר), סצנות החוץ צולמו ברמלה.

## תקציר העלילה
1 באוקטובר 2000, בעקבות עליות של אריאל שרון להר הבית מתחוללות מהומות ברחבי הגדה ובהם בקבר יוסף. קבוצת לוחמים שומרת על המקום בפיקודו של מופיד (ראג'ב אבו רוקון).

מפגינים ערבים רבים תוקפים את קבר יוסף בשכם. במתחם הקבר נמצאים לוחמי מג"ב בפיקודו של מופיד (ראג'ב אבו רוקון). הערבים מיידים אבנים ומנסים לטפס על גדר הקבר. בתוך ההתקפה מסתננים למתחם מתנחל יהודי בשם אלקנה (מיקי גבע) וסובחי (רביע חורי), שומר הקבר שהערבים חושדים שהוא משת"פ.

מופיד מתקשר כל הזמן בקשר עם המח"ט (פולי רשף) ומבקש שיגיעו לחלץ אותם (תוכנית "כתונת פסים"). המח"ט מורה לו להיאזר בסבלנות.

מופיד מחליט לפנות את הקבר אבל אלקנה מסרב להתפנות והמח"ט אומר שאין אפשרות לכפות זאת על אזרח. מופיד מארגן את הלוחמים לפנוי בפיקודו של סגנו לואי (מחמוד). בקבר נשארים מופיד, אלקנה, איתן החובש (איתי שור) וסובחי.

סובחי מחליט לברוח אך נתפס על ידי התוקפים ונרצח.

מופיד עולה מדי פעם לעמדה ויורה לעבר התוקפים עד שנפגע. הוא מורה לאלקנה ואיתן לצאת מהמתחם דרך מעבר נסתר, להגיע למכוניתו של אלקנה ולנסוע למפקדה לבקש עזרה. הם מצליחים להגיע למכונית אבל ברגע האחרון מתחרטים וחוזרים להיות לצד מופיד הפצוע קשה. איתן מעודד אותו שהוא שומע כבר מסוק וחיילים שמגיעים אבל מופיד מת מאיבוד דם.

בסוף הסרט מופיעה כיתובית: "לזכרו של סמל שני מדחת יוסף שנפטר מאיבוד דם באחד באוקטובר 2000, ארבע שעות לאחר שנפצע, מבלי שנתקיים לגביו הערך-**לא מפקירים פצוע בשטח**".

## צוות השחקנים

## קישורים חיצוניים

*קדימון לבלדה ליוסף, באתר יוטיוב
* 
*בלדה ליוסף, באתר "קונסטנזה"
*המחזה בלדה ליוסף, באתר "הבמה"

קטגוריה:סרטי 2015

קטגוריה:סרטים בעברית
קטגוריה:סרטי דרמה ישראליים
קטגוריה:סרטים ישראליים קצרים
קטגוריה:סרטים ישראליים המבוססים על סיפור אמיתי
קטגוריה:סרטים ישראליים משנת 2015
קטגוריה:סרטי ריקי שלח
אלי החתול

**אלי החתול** היא סדרת טלוויזיה ישראלית לילדים בהפקת "נתן אנטרטנמיינט", אשר משודרת מאוגוסט 2022 בערוץ הופ!, yes הטלוויזיה בלוויין, פרטנר tv, סלקום tv, ערוץ BIGI ויוקיד.

## מקור הסדרה
### סרט הקולנוע המחשמלים
סיפורו של **אלי החתול** נוצר כחלק מכתיבת התסריט לסרט הקולנוע "המחשמלים". הסרט מביא את סיפורה של להקת רוק משנות ה-80 שהייתה הבטחה גדולה, אך התרסקה. את השיר **יומולדת לאלי החתול** הוציאה הלהקה בשיא תהילתה והוא הפך ללהיט היסטרי, אבל רק בקרב פעוטות, מה שהעמיד את הלהקה בקונפליקט לגבי הצלחת השיר, שהרחיקה אותם מהניסיון ליצור קריירת רוק.

במהלך העבודה על הסרט, הופק הקליפ ”יומולדת לאלי החתול” שכחלק מהקמפיין השיווק סביב הסרט הגיע למעל 25 מיליון צפיות ביוטיוב. הצלחה זו הובילה להצעות שונות לכתיבת סדרה לילדים, המתבססת על הלהיט. ב-2023 הפיק תיאטרון הילדים הישראלי הצגה בשם "אלי החתול" שכתבה וביימה ענבל לוי רהב בעקבות הצלחת הסדרה ובהשתתפות ירמי רייך, דני מימון, תמר ברג, איה סיון, טליה שפירא ותומר קשאני. דמותו של צביקה החקלאי הפכה לבובת כפפה ודובבה על ידי צביקה נתן עצמו וכן ערן בן צבי וז'יל בן דוד תרמו את קולם גם כן לדמויותיהם המקוריות מהסדרה, אולם דמויותיהן של ננה הכלבה ופיצי הארנבת דובבו על ידי איה סיון ועדן תיתון (בהתאמה).

### אלבום שירי ילדים - אלי החתול והחברים
צביקה נתן ואילן שס שהפיקו את השיר, החליטו להמשיך לשתף פעולה ולהיענות להצעות. הם יצרו אלבום שירי ילדים עם 12 שירים שכולם נכתבו והולחנו על ידי צביקה נתן ואילן שס. מיכל חזון הצטרפה לצוות לכתיבת חלק מהשירים. אלבום שירי הילדים הפך לבסיס להפקת סדרת טלוויזיה חדשה לילדים. אל צוות הפיתוח הצטרפה מיכל חזון, התסריטאית שחר סיטנר, הבמאי בובי לקס והמפיק ברק קסלר. כל אחד מ-12 השירים באלבום, הפך לשיר הנושא של אחד מפרקי **אלי החתול**.

שירי האלבום הגיעו למעל 10 מיליון צפיות ביוטיוב.

## עלילה ודמויות
סדרת הילדים המוזיקלית והחינוכית, מתרחשת במושב ומספרת את הרפתקאותיהם של צביקה החקלאי (צביקה נתן) והחיות שלו: אלי החתול (ערן בן צבי), ננה הכלבה (מיטל רז), פיצי הארנבת (גוני פז) ושמעון התרנגול השכן (ז'יל בן דוד). ביחד עוברות הדמויות חוויות שונות שכוללות צחוק, למידה ושירה. הסדרה כוללת גם פרק ספיישל שירי הסדרה יחד עם שיר הנושא ורמיקס השיר "יום הולדת לאלי החתול".

## שחקנים
*צביקה החקלאי – צביקה נתן
*אלי החתול – ערן בן צבי
*ננה הכלבה – מיטל רז
*פיצי הארנבת – גוני פז
*שמעון התרנגול – ז'יל בן-דוד

## יוצרים ואנשי צוות
* פיתוח – צביקה נתן, מיכל חזון ושחר סינטר
* בובות – מריה גורביץ
* סט וארט-דירקטורים – בתיה סגל-פיק ומיכאל פיק
* עיטורים ומוזיקת רקע – צליל בירן
* פסקול ומיקס – רפי חן
* הלחנה – צביקה נתן ואילן שס

## פרקים

## פרסים ומועמדויות

## קישורים חיצוניים

* 
* 
* 
* הקמפיין הדיגיטלי של החתול ששיגע את המדינה, באתר טוחן מדיה
* אלי החתול והחברים, בערוץ יוטיוב

## הערות שוליים

קטגוריה:סדרות טלוויזיה ישראליות לילדים
קטגוריה:תוכניות וסדרות טלוויזיה ישראליות בכיכובן של בובות
קטגוריה:סדרות טלוויזיה ישראליות שעלו לשידור בשנת 2022
קטגוריה:חתולים בתרבות
קטגוריה:חתולים בדיוניים
קטגוריה:שירים על חתולים
קטגוריה:סדרות ערוץ הופ!
אנאליזה

**אנאליזה סקארונה** (באיטלקית: **Annalisa Scarrone**; נולדה ב-5 באוגוסט 1985), הידועה יותר בשמה הפרטי **אנאליזה** או **נאלי**, היא זמרת-יוצרת, מפיקת תקליטים ואשת טלוויזיה איטלקית. בעבר הייתה חלק משתי להקות, *Elaphe* Guttata ו-*leNoire* (Ex Malvasia). היא התפרסמה לאחר שהשתתפה בעונה העשירית של תוכנית הכישרונות "אמיצ'י די מריה דה פיליפי" בשנים 2010–2011, שם סיימה במקום השני. לאחר מכן, אנאליזה השתתפה בפסטיבל סן רמו 2013 עם השיר " Scintille " וסיימה במקום התשיעי.

אנאליזה השתתפה בפסטיבל המוזיקה בסן רמו 2015 עם השיר " Una finestra tra le stelle " וסיימה במקום הרביעי. בשנת 2016 היא חזרה לפסטיבל המוזיקה בסן רמו עם הסינגל " Il diluvio universale " שסיים במקום האחד עשר, ושוב במהדורת 2018 עם " Il mondo prima di te ", סיימה שלישית, ובשנת 2021 סיימה במקום השביעי עם " Dieci " ב-Sanremo 2021 . היא קיבלה מספר פרסים, כולל פרס MTV Europe Music Award, פרס מוזיקת רוח ופרס Lutezia עבור עבודות כתיבת השירים שלה, ומועמדויות לפרס Kid's Choice ולפרסי המוזיקה העולמית .

היא הקליטה 6 אלבומים ו-25 סינגלים, קיבלה 8 דיסקי פלטינה ו-10 דיסקי זהב, ומכרה למעלה ממיליון עותקים. היא גם כתבה שירים לאמנים אחרים ובהם ג'אנה נאניני, פדץ, בנג'י ופדה, ושיתפה פעולה עם אנטונלו ונדיטי, ג'אנלוקה גריניאני, מרצ'לה בלה, ונומאדי.

בשנים 2015–2019 היא הנחתה את תוכנית הטלוויזיה המדעית באיטליה "הכל באשמתו של איינשטיין".

## ביוגרפיה

נולדה בכפר קטן בשם קארקר במחוז סאבונה שבחבל ליגוריה שבאיטליה, לאלוויו ומאורה, עוד מגיל קטן עסקה במוזיקה, בנעוריה עבדה כברמנית וגם עסקה במוזיקה, בשנת 2009 סיימה את לימודיה בתחום הפיזיקה מאוניברסיטת טורינו. סקארונה היא צמחונית. כיום מתגוררת בסאבונה שבאיטליה.

ב-12 במאי 2023, נישאה לבן זוגה משנת 2020 פרנצ׳סקו מוגילה, איש עסקים איטלקי.

## פרסים ומועמדויות

## קישורים חיצוניים

* 

## הערות שוליים

קטגוריה:זמרי פופ
קטגוריה:זמרות איטלקיות
קטגוריה:זוכי פרס המוזיקה של MTV אירופה
קטגוריה:משתתפי פסטיבל סן רמו 2013
קטגוריה:משתתפי פסטיבל סן רמו 2015
קטגוריה:משתתפי פסטיבל סן רמו 2016
קטגוריה:משתתפי פסטיבל סן רמו 2018
קטגוריה:משתתפי פסטיבל סן רמו 2021
קטגוריה:משתתפי פסטיבל סן רמו 2024
קטגוריה:ילידות 1985
קטגוריה:איטלקים שנולדו ב-1985